Ulduz müharibələri: Skayvolkerin yüksəlişi
Ulduz müharibələri: Skayvolkerin yüksəlişi və ya Ulduz müharibələri: IX Epizod – Skayvolkerin yüksəlişi (ing. Star Wars: The Rise of Skywalker) — Cey Cey Abramsın prodüserliyi, ssenaristliyi və rejissorluğu ilə 2019-cu ildə çəkilmiş, "Lucasfilm" tərəfindən istehsal olunmuş və "Walt Disney Pictures" tərəfindən yayımlanan ABŞ epik kosmik operası. Bu, "Ulduz müharibələri" film seriyası və "Skayvolker saqası"nın doqquzuncu və sonuncu epizodu, "Sonuncu ceday" (2017) filminin sikvelidir. "Sonuncu ceday"ın mövzusu Rey, Finn və Po Demeronun Müqavimətin geri qayıdan Qalaktik imperator Palpatin tərəfindən dəstəklənən Kaylo Ren və Birinci ordenə qarşı son addımlarında iştirak etməsi haqqındadır. Rollarda Kerri Fişer, Mark Hamill, Adam Drayver, Deyzi Ridli, Con Boyeqa, Oskar Ayzek, Naomi Ekki, Riçard Qrant, Lupita Nionqo, Endi Serkis, Domhnall Qlison, Entoni Deniels, Kelli Mari Tren, Keri Rassell, Yonas Suotamo, İan Makdermid və Billi Di Vilyams var.